OpenLLM-France/wikimedia huggingface dataset:
# Siegfried Wustrow

Siegfried Wustrow (Göhlen, Mecklemburg-Pomerània Occidental, 7 de maig de 1936) va ser un ciclista de l'Alemanya de l'Est que s'especialitzà en el ciclisme en pista. Va guanyar dues medalles de plata als Campionats del món de mig fons amateur.

## Palmarès

* 1955
** 1r a la Rund um die Hainleite
* 1956
** Vencedor d'una etapa a la Volta a la RDA
* 1961
** Campió de la RDA en mig fons

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Distinció de graduat o graduada amb excel·lència

La distinció de graduat o graduada amb excel·lència és un reconeixement acadèmic que atorga la Universitat del País Basc al seu alumnat en cadascun dels estudis de grau que ofereix. La universitat basca atorga aquest reconeixement des de l'any 2017 i a diferència del premi extraordinari de fi de carrera, es tracta d'una distinció que no s'atorga en funció de la nota mitjana de l'expedient acadèmic, sinó complint altres requisits acadèmics universitaris. En una promoció de 100 alumnes pot haver-hi 7 o 8 esments de graduat o graduada amb excel·lència.
Les condicions per a l'obtenció d'aquesta distinció són: (a) haver finalitzat íntegrament el grau universitari, (b) haver finalitzat el grau universitari en el nombre d'anys acadèmics corresponent a la seva durada, (c) haver superat tots els crèdits del grau en la primera convocatòria ordinària i (d) que en l'expedient acadèmic universitari no hi hagi assignatures amb la qualificació «suspès», «no presentat», «renúncia» o «reconegut». Es concedeix una distinció per cada 14 alumnes (unes 7-8 distincions en una promoció de 100 alumnes).
És possible que una persona hagi obtingut una qualificació de 8 sobre 10 i una altra de 6 sobre 10 i la distinció se li concedeixi a aquest últim, ja que la distinció no va en funció de la nota mitjana. Si el nombre total d’estudiants que compleixen els requisits supera el nombre màxim de premis estipulat, aleshores els estudiants es classificaran segons la nota mitjana del seu expedient.

## Referències

* ↑ «Bikaintasunez graduatuak - Zientzia eta Teknologia Fakultatea - UPV/EHU» (en basc). [Consulta: 7 agost 2021].
* 1 2 «Tesinas, examen de grado y premios extraordinarios - estudiosdegrado-gradukoikasketak - Estudiantes de Grado - UPV/EHU» (en espanyol europeu). [Consulta: 6 agost 2021].
* ↑ INAP. «Requisitos para obtener la distinción de Graduado o Graduada con Excelencia asociada a los títulos de Grado» (en castellà). [Consulta: 7 agost 2021].
* ↑ «RESOLUCIÓN de 10 de noviembre de 2017, de la Vicerrectora de Estudios de Grado y Posgrado de la Universidad del País Vasco» (en castellà). Boletín Oficial del País Vasco - BOPV. [Consulta: 7 agost 2021].
# Distincions Jaume Vicens Vives

La distinció Jaume Vicens i Vives a la qualitat docent universitària la va crear la Generalitat de Catalunya l'any 1996, amb la finalitat de premiar l'excel·lència en la docència universitària. Les candidatures les presenten els consells socials de les universitats públiques catalanes, o els òrgans equivalents de les universitats privades, i la proposta es tramita a través de la secretaria del Consell Interuniversitari de Catalunya. Les concessions de les distincions es lliuren en el transcurs de la inauguració del curs universitari, al mes de setembre.
També s'atorguen actualment distincions amb menció M. Encarna Sanahuja Yll, per premiar l'excel·lència en la inclusió de la perspectiva de gènere en la pràctica docent.
Aquests premis poden atorgar-se a títol individual o a títol col·lectiu. Fins al 2021, s'han concedit 59 distincions individuals, de les quals 39 a homes i 20 a dones.
Vegeu la Llista de Distincions Jaume Vicens Vives (a persones).

## Referències

* ↑ «Distincions Jaume Vicens Vives». Arxivat de l'original el 2020-02-14. [Consulta: 8 març 2021].
# Microtus socialis

Microtus socialis és una espècie de talpó que es troba a les estepes asiàtiques i de l'est d'Europa.
Té el dors castany fosc amb un to grogós i el ventre de gris platejat, amb el límit entre els dos colors difuminat, i la cua és marronosa per sobre i grisosa per sota.
Habita en prats, pastures, estepes, semideserts, camps de cereals i clarianes de boscos clars des de Síria i Crimea fins al Xinjiang. La seva àrea de distribució es divideix en fragments disjunts que hostatgen subespècies separades que se sospita que podrien ser espècies diferents.
És un herbívor d'hàbits diürns i crepusculars. Fa caus amb múltiples entrades on viu formant grans en colònies.

## Referències

* 1 2 3 Tsitsulina, K., Kryštufek, B., Yigit, N., Bukhnikaixvili, A. i Schönbrodt, G. 2008. Microtus socialis. The IUCN Red List of Threatened Species. Version 2014.2. <www.iucnredlist.org>. Consulta: 31 agost 2014.
* 1 2 3 4 Aulangier et al.. Guía de los mamíferos de Europa, del norte de África y de Oriente Medio. Bellaterra: Lynx edicions, 2009, pag. 202. ISBN 978-84-96553-52-1.
# Logan (Kansas)

Logan és una població dels Estats Units a l'estat de Kansas. Segons el cens del 2000 tenia 603 habitants.

## Demografia

Segons el cens del 2000, Logan tenia 603 habitants, 249 habitatges, i 167 famílies. La densitat de població era de 154,2 habitants/km².
Dels 249 habitatges en un 26,1% hi vivien nens de menys de 18 anys, en un 56,2% hi vivien parelles casades, en un 7,6% dones solteres, i en un 32,9% no eren unitats familiars. En el 30,5% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,78.
Per edats la població es repartia de la següent manera: un 21,7% tenia menys de 18 anys, un 4,6% entre 18 i 24, un 20,6% entre 25 i 44, un 25,4% de 45 a 60 i un 27,7% 65 anys o més.
L'edat mediana era de 47 anys. Per cada 100 dones de 18 o més anys hi havia 76,1 homes.
La renda mediana per habitatge era de 29.417 $ i la renda mediana per família de 35.769 $. Els homes tenien una renda mediana de 28.393 $ mentre que les dones 20.000 $. La renda per capita de la població era de 14.336 $. Entorn del 8,3% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Logan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Logan». American Fact Finder. Oficina del Cens dels Estats Units, 12-01-2010.
# Joan Puig i Cordon

Joan Puig i Cordon (Malgrat de Mar, 6 de maig del 1959) és un polític català, diputat al Congrés dels Diputats en la VIII Legislatura.

## Biografia

Ha treballat com a gerent d'una societat anònima laboral. Ingressà a ERC el 1992, partit amb el qual fou escollit regidor de Blanes a les eleccions municipals del 1995 i reescollit a les eleccions del 1999, 2003 i 2007, on ha ocupat diferents responsabilitats, entre les quals la de tinent d'alcalde. Ha estat president del Consell Comarcal de la Selva del 1999 al 2003 i vicepresident de la Diputació de Girona entre el 2003 i el 2004. Fou elegit diputat per la circumscripció de Girona a les eleccions generals espanyoles del 2004.
L'any 2005 va protagonitzar una protesta (que va tenir àmplia repercussió mediàtica) en la finca de Pedro J. Ramírez, director del diari El Mundo. Segons els participants en la protesta la fi era denunciar l'incompliment de la legislació estatal de Costes i concretament una piscina i terrassa que segons ells es trobava en sòl públic i que posteriorment va ser constatat per Medi ambient. Aquest succés i la seva forma d'accedir a la piscina (en banyador i amb el carnet de diputat a la boca) l'ha convertit en un personatge conegut i les seves actuacions i manifestacions han estat diverses vegades envoltades de polèmica.
Ha liderat l'empresa Catmèdia Global, que controla el diari digital La República.

## Referències

* ↑ «Joan Puig». Congrés dels Diputats. [Consulta: 20 març 2015].
* ↑ Selva.cat
* ↑ Manifestacions de Puig sobre Extremadura
* ↑ Puig señala a Pedro j. como beneficiario de una trama corrupta
* ↑ Puig contra Pau Gasol
* ↑ Joan Puig crea una xarxa per captar subvencions a mitjans de comunicació Arxivat 2015-09-23 a Wayback Machine., Cafèambllet.com, 28 de setembre de 2011

## Enllaços externs

* Bloc de Joan Puig
# Maria Zamboni

Maria Zamboni (Ponti sul Mincio, 25 de juliol de 1895 - Peschiera del Garda, 25 de març de 1976) fou una soprano italiana que va tenir un prolífica carrera a Itàlia i Amèrica del Sud entre 1921 i 1936. Admirada per la vivesa dels seus personatges i pel seu cant expressiu, Zamboni va ser una intèrpret popular i freqüent tant a La Scala com al Teatro Costanzi. El seu repertori era molt ample, des de les heroïnes de Verdi i Wagner fins als rols de la grand opéra i el verisme. Però molt particularment se la va associar amb els papers de les obres de Giacomo Puccini i notablement va cantar Liu en l'estrena el 1926 de Turandot.
La Temporada 1930-1931 va cantar al Gran Teatre del Liceu de Barcelona.

## Referències

* ↑ J.B. Steane, "Maria Zamboni", Grove Music Online ed. L. Macy (Accessed November 16, 2008), (subscription access) Arxivat 2008-05-16 a Wayback Machine.
# Cantó de Rouen-7

El cantó de Rouen-7 és un cantó francès del departament del Sena Marítim, situat al districte de Rouen. Compta amb part del municipi de Rouen.

## Municipis

* Rouen (barris de Grieu, Vallon Suisse i La Grande Mare)

## Història

Llista dels consellers generals successius :
| Data d'elecció | Identitat | Partit |
| 1982-1996 | Jeanine Bonvoisin | UDF-CDS |
| 1996-2011 | Michel Bérégovoy | PS |
| 2011- | Ludovic Delesque | PS |
| les dades anteriors no són pas conegudes ||||
# Petits Carpats

Els Petits Carpats (també: Carpats Menors; eslovac, Malé Karpaty; alemany, Kleine Karpaten; hongarès, Kis-Kárpátok) són una serra baixa d'al voltant de 100 km de llarg, forma part dels Carpats. Les muntanyes estan situades a Eslovàquia occidental, abastant una superfície des de Bratislava a Nové Mesto nad Váhom, una petita part anomenada Hundsheimer Berge (o Hainburger Berge) està situada al sud de la porta Devín en el nord-est d'Àustria. Els Petits Carpats estan limitats per la plana Záhorie en l'oest i la depressió danubiana en l'est.
El 1976, els Petits Carpats van ser declarats zona protegida sota el nom de zona de Protecció Paisatgística dels Petits Carpats, abastant 646,1 km². Les tres muntanyes més altes són Záruby amb 767.4 metres d'alt, Vysoká amb 754,1 m i Vápenná amb 752.2 m.
Els Petits Carpats es divideixen, de sud a nord:
* Carpats Devín (a Bratislava)
* Carpats Pezinok (de Bratislava a Buková)
* Carpats Brezová (de Buková a Prašník)
* Carpats Čachtice (de Prašník a Nové Mesto nad Váhom)
Els Petits Carpats s'usen per a la pràctica del senderisme, ciclisme, esquí i altres esports d'hivern.
La part suroriental conté un gran vinyar (Bratislava, Rača, Pezinok, Modra). Diversos castells o ruïnes de castells es troben en els Petits Carpats, per exemple el castell de Devín, el de Čachtice, el de Červený Kameň i el de Smolenice. Driny, és una cova calcària, l'única oberta al públic.

## Els pics més alts

| Nom | Altura | Ubicació i notes |
| Záruby | 767.4 msnm | Per sobre de la població de Smolenice |
| Vysoká | 754.3 msnm | Fora de la cresta principal dels Petis Carpats, per sobre de la població de Kuchyňa |
| Vápenná (Roštún) 752.2 msnm | Amb un obelisc de 4 metres d'alçada per observació, construït el 2003 |
| Čertov kopec (vrch) | 751.8 msnm | Cim boscós sense senders marcats |
| Veterlín | 723.5 msnm | |
| Havranica | 717.1 msnm | |
| Čelo | 716.0 msnm | Cim boscós sense senders marcats |
| Veľká homoľa | 709.2 msnm | Des de l'any 2001, compta amb una torre d'observació de 20 metres d'alçada al cim |
| Čmeľok | 709.0 msnm | Compta amb un radar militar al cim |
| Skalnatá | 704.2 msnm | Ofereix àmplies vistes |

## Enllaços externs

* Petits Carpats en "Spectacular Slovakia"
* Ruta vinícola pels Petits Carpats Arxivat 2007-07-08 a Wayback Machine.
# Sergi

Sergi és un nom propi masculí d'origen llatí que significa "guardià" o "protector". El nom llatí Sergius procedeix de l'etrusc.

## Onomàstica

* 24 de febrer: Sant Sergi de Capadòcia, martir
* 8 de setembre: Sergi I, Papa
* 25 de setembre: Sant Sergi de Ràdonej, monjo
* 7 d'octubre: Sant Sergi, martir

## Traduccions

* Alemany: Sergei
* Anglès: Serge
* Àrab: Sarjoun
* Armeni: Sarkis
* Espanyol: Sergio
* Francès: Serge
* Gallec: Serseio
* Grec: Σέργιος
* Italià: Sergio
* Llatí: Sergius
* Polonès: Sergiusz
* Portuguès: Sérgio
* Rus: Sergey
* Serbi: Srđan

## Personatges famosos

* Sergi I: Papa de 687 a 701 (Antioquia (Turquia), ? - Roma (Itàlia), 8 de setembre de 701)
* Sergi de Zeugma, militar i escriptor romà
* Sergi I de Constantinoble, patriarca de Constantinoble de l'any 610 al 638.
* Sergi II de Constantinoble, patriarca de Constantinoble del 999 al 1019.
* Sergi, gramàtic romà
* Serguei Rakhmàninov: compositor rus (Semionovo (Rússia), 1873 - Beverly Hills (USA), 1943
* Serge Lang: Matemàtic francès (París (França), 1927 - Berkeley (USA), 2005)
* Sergio Leone: director de cinema (Roma (Itàlia), 1929 - 1989)
* Sergio Makaroff: músic, escriptor i fotògraf (Buenos Aires (Argentina), 1951 - actualitat)
* Sergi Pàmies: escriptor (París (França), 1960 - actualitat)
* Sergi Belbel: dramaturg i director de teatre (Terrassa (Catalunya), 1963 - actualitat)
* Serguei Bubka: atleta ucraïnès (Voroshlilovgrad (Ucraïna), 1963 - actualitat)
* Sergi Mas: periodista esportiu (Barcelona (Catalunya), 1964 - actualitat)
* Sergio Dalma: cantant, nom real Josep Sergi Capdevila i Querol (Sabadell (Catalunya), 1964 - actualitat)
* Sergi López: actor (Vilanova i la Geltrú (Catalunya), 1965 - actualitat)
* Sergi Pedrerol: jugador de waterpolo (Molins de Rei (Catalunya), 1969 - actualitat)
* Sergi Barjuan Esclusa: jugador de futbol (Les Franqueses del Vallès (Catalunya), 1971 - actualitat)
* Sergi Bruguera: jugador de tennis (Barcelona (Catalunya), 1971 - actualitat)
* Sergio García: jugador de golf (Castelló (Espanya), 1980 - actualitat)
* Sergi Vidal: jugador de bàsquet (Badalona (Catalunya), 1981 - actualitat)
* Sergi Panadero: jugador d'hoquei patins (Vic (Catalunya), 1982 - actualitat)
* Sergio García: jugador de futbol (Barcelona (Catalunya), 1983 - actualitat)
* Sergio Rodríguez: jugador de bàsquet (Tenerife (Espanya), 1986 - actualitat)
* Sergio Ramos: jugador de futbol (Sevilla (Espanya), 1986 - actualitat)
* Sergi Busquets: jugador de futbol (Sabadell (Catalunya), 1988 - actualitat)
Viccionari
# Matèria estranya

La matèria estranya és una forma particular de la matèria quark. És un "líquid" compost de quarks up, quarks down i quarks estranys. Està en contrast amb la matèria nuclear, la qual és un líquid de neutrons i protons i sense matèria de quark estranya. A una densitat prou alta, la matèria estranya serà superconductora del color. L'existència de la matèria estranya no ha estat provada de manera inequívoca, però es creu que pot tenir lloc dins una estrella de neutrons, on, a causa de la seva estabilitat, pot anar transformant la resta de matèria o de quarks en quarks estranys (estranyetes).

## Els dos significats del terme matèria estranya

En la física de partícules i l'astrofísica, aquest terme es fa servir de dues maneres:
* En sentit ampli, és només matèria quark que conté tres tipus de quarks: up, down, i estrany (strange).
* En sentit restringit, és matèria quark que és més estable que la matèria nuclear. Això passaria segons la hipòtesi de Bodmer i Witten.

## Referències

* ↑ J. Madsen, "Physics and astrophysics of strange quark matter" arXiv:astro-ph/9809032, Lect. Notes Phys. 516:162-203 (1999)
* ↑ F. Weber, "Strange quark matter and compact stars", arXiv:astro-ph/0407155, Prog.Part.Nucl.Phys.54:193-288,2005.
* ↑ A. Bodmer "Collapsed Nuclei" Phys. Rev. D4, 1601 (1971)
* ↑ Edward Witten, "Cosmic Separation Of Phases" Phys. Rev. D30, 272 (1984)
# Logan (comtat d'Edgar)

Logan és una comunitat no incorporada al township de Brouilletts Creek, del comtat d'Edgar, Illinois, Estats Units. Logan és a 6 milles (9.7 km) al sud-est de Chrisman.

## Notes

* ↑ «Logan». Geographic Names Information System, Servei Geològic dels Estats Units. [Consulta: 15 octubre 2010].
# Maria Zemankova

Maria Zemankova (nascuda el 6 de gener de 1951) és una científica de la computació coneguda per la seva teoria i implementació del primer sistema difús de base de dades relacional la primera Base de dades Relacional.
Aquesta recerca ha esdevingut important per a la gestió de consultes aproximades en bases de dades. Actualment és directora de programa a la Divisió de Sistemes Intel·ligents d'Informació de la Fundació de Ciència Nacional. És la primera destinatària (l'any 1992) del premi SIGMOD per la seva feina en la concepció d'iniciatives dins recerca en bases de dades científiques i biblioteques digitals. Va obtenir el doctorat en informàtica l'any 1983 a la Universitat Estatal de Florida per la seva feina en Sistemes de Bases de dades Relacionals Difuses.

## Referències

* ↑ «Maria Zemankova | National Science Foundation» (en anglès). Arxivat de l'original el 2017-07-11. [Consulta: 27 desembre 2018].
* ↑ Zemankova-Leech, Maria. Fuzzy relational data bases: A key to expert systems (en anglès). 1984. TUV Rheinland. ISBN 978-3885851882.
# Cantó de Rougé

El cantó de Rougé (bretó Kanton Ruzieg) és una divisió administrativa francesa situat al departament de Loira Atlàntic a la regió de Loira Atlàntic, però que històricament ha format part de Bretanya.

## Composició

El cantó aplega 5 comunes:
| Nom francès | Nom bretó | Població | km² | Codi Postal | Codi INSEE |
| Fercé | Ferreg | 517 | 22,04 | 44660 | 44058 |
| Noyal-sur-Brutz | Noal-ar-Bruz | 481 | 7,71 | 44110 | 44112 |
| Rougé | Ruzieg | 2.143 | 56,32 | 44660 | 44146 |
| Soulvache | Soulvac'h | 402 | 11,27 | 44660 | 44200 |
| Villepot | Kerbod | 669 | 20,59 | 44110 | 44218 |
| Cantó | Ruzieg | 4.212 | 117,93 | - | 4434 |

## Història

Llista dels consellers generals successius :
| Data d'elecció | Identitat | Partit | Qualitat |
| 2004- | Michel Neveu | Divers gauche | |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Leo Gottlieb

Leo Gottlieb (c. 1896 - 1989) era un advocat estatunidenc. Va treballar a Rott, Clark, Buckner & Howland del 1920 al 1946, i a Cleary Gottlieb Steen & Hamilton del 1946 al 1974. Va ser president de l'Associació d'Advocats de Nova York a principis dels anys 1960.
Gottlieb té una càtedra de dret amb el seu nom a Harvard Law School, que ocupà Elizabeth Warren. Ara l'ocupa Christine A. Desan.

## Referències

* ↑ «Leo Gottlieb, Lawyer, 93» (en anglès). The New York Times, 27-09-1989. ISSN: 0362-4331.
* ↑ Williamson, Kevin D. «Elizabeth Warren's Wall Street Money Machine» (en anglès). National Review, 18-04-2012.
* ↑ «Christine A. Desan» (en anglès). Harvard Law School.
# Hotel Courbet

Hotel Courbet és un curtmetratge de 2009 dirigit per Tinto Brass.
La pel·lícula es va presentar a la 66a Mostra Internacional de Cinema de Venècia com a part de la retrospectiva dedicada al director juntament amb el llargmetratge Nerosubianco (1969) i els curtmetratages Tempo Lavorativo / Tempo Libero.

## Trama

Una dona es deixa anar per apaivagar el seu turment eròtic. La intimitat provocativa, violada sense ser vista, val més per al lladre que qualsevol cosa que hagi robat.

## Repartiment

* Caterina Varzi
* Alberto Petrolini
* Vincenzo Varzi

## Referències

* ↑ El cine erótico sube a la primera categoría, soitu.es, 10 de setembre de 2009
* ↑ Venezia riabilita Tinto Brass, La Stampa, 16 de juliol de 2009
* ↑ Festival Cinema Venezia dedica retrospettiva a Tinto Brass, Reuters, 1 d'agost de 2009

## Enllaços externs

* Hotel Courbet a MUBI
* Tinto Brass e l'hotel Courbet a YouTube
# Solució hipotònica

Una solució hipotònica és una solució en la qual el solvent (com pot ser un plasma diluït) té una menor concentració de solut (sals, etc.) que la que hi ha en el medi cel·lular intern (o citoplasma). En condicions hipotòniques la cèl·lula augmentarà el volum, ja que, en un intent de restablir l'equilibri osmòtic a banda i banda de la membrana cel·lular, el solvent difondrà cap a l'interior.

## Biologia

En biologia, una solució hipotònica és aquella que té menor concentració de solut en el medi exterior en relació amb el medi interior de la cèl·lula, és a dir, a l'interior de la cèl·lula hi ha una quantitat de sal major que la que es troba en el medi en què habita. Una cèl·lula submergida en una solució amb una concentració més baixa de materials dissolts és en un ambient hipotònic; la concentració d'aigua és més alta (a causa de tenir tan pocs materials dissolts) fora de la cèl·lula que dins. Sota aquestes condicions, l'aigua es difon a la cèl·lula, és a dir, es produeix osmosi de líquid cap a l'interior de la cèl·lula.
Una cèl·lula en un ambient hipotònic s'infla amb l'aigua i pot explotar; quan es dona aquest cas en els glòbuls vermells de la sang, s'anomena hemòlisi. Els organismes que viuen en sòls de rierols i llacs habiten en aigua de pluja modificada, que és un ambient hipotònic. Les cèl·lules animals sofreixen el fenomen de citòlisi, que porta a la destrucció de la cèl·lula, a causa del pas de l'aigua a l'interior. D'altra banda, en les cèl·lules vegetals ocorre el fenomen de pressió de turgència: quan entra aigua, la cèl·lula s'infla però no es destrueix a causa de la gran resistència de la paret cel·lular.

## Notes

* ↑ Química, Volumen 2 página 253 books.google.cat

## Vegeu també

* Pressió osmòtica
* Tonicitat
# Maria Zakhàrova

Maria Vladímirovna Zakhàrova, rus: Мари́я Влади́мировна Заха́рова (Moscou, 24 de desembre de 1975), és una diplomàtica i periodista russa directora del Departament d'Informació i Premsa del Ministeri d'Afers Exteriors de Rússia des del 10 d'agost de 2015. És graduada en ciències històriques.
Maria Zakhàrova va néixer en el si d'una família de diplomàtics i va passar la seva infància a Pequín, on treballaven la seva mare i el seu pare. El 1998 es va graduar a la Facultat de Periodisme Internacional del MGIMO en el camp de l'orientalisme i el periodisme. Les pràctiques les va dur a terme a l'ambaixada russa a Pequín.
De 2003 a 2005 va ser la cap del Departament d'Informació i Premsa del ministeri d'Afers Exteriors. De 2005 a 2008, va ser la secretària de premsa de la Missió Permanent de la Federació de Rússia davant les Nacions Unides a Nova York. De 2008 a 2011, va ser de nou la cap del Departament d'Informació i Premsa del Ministeri d'Afers Exteriors de Rússia.
A partir del 2011 i fins al 10 d'agost de 2015, Zakhàrova va ser la directora adjunta del Departament d'Informació i Premsa del Ministeri d'Afers Exteriors de Rússia. Les seves funcions incloïen organitzar i realitzar informes de la portaveu del ministeri, organitzar la feina dels comptes oficials a les xarxes socials i ajudar en la informació de les visites a l'estranger del ministre d'Afers Exteriors.
Maria Zakhàrova és coneguda per la seva participació en programes d'entrevistes polítiques de la televisió russa i pels seus comentaris sobre qüestions polítiques a les xarxes socials.
El 10 d'agost de 2015 Zakhàrova va ser nomenada directora del Departament d'Informació i Premsa, i es va convertir en la primera dona a ocupar aquest càrrec departamental.

## Referències

* ↑ «Директор ДИП МИД Роcсии». [Consulta: 5 juny 2016].
* ↑ «Говорит Москва». [Consulta: 5 juny 2016].
* ↑ «???». Arxivat de l'original el 23 de juliol 2017. [Consulta: 5 juny 2016].
* ↑ «Официальным спикером МИД России стала Мария Захарова». Российская газета.
* ↑ «Официальным представителем МИД России стала «анти-Псаки» Мария Захарова». lenta.ru.
* ↑ «О назначении М.В.Захаровой директором Департамента информации и печати МИД России». mid.ru. [Consulta: 1r novembre 2015].
* ↑ «Официальным представителем МИД России стала «анти-Псаки» Мария Захарова». tsnews.ru.

## Enllaços externs

* Biography online TASS